|  |
| --- |
| **Referat** |
| **Møde** | Sundhedsdirektørernes Forretningsudvalg |
| **Tid** | Tirsdag den 11. august 2025 kl. 10.30-11.30 |
| **Sted** | TEAMS |
| **Deltagere** | Anne Krøjer, BenteGraversen, Randi Sveistrup, Anne Christmann Ramsgaard, Haukur S. Thorsteinsson, Peter Hvid Paulsen, Thomas Gajhede Haugaard, Bibi Bording Pedersen. |
| **Gæster** | Mikkel Grimmeshave |
| **Afbud** |  |

# **Opfølgning på møder**

Sundhedsdirektørernes Forretningsudvalg drøfter efter behov relevante møder siden sidst, herunder:

* KL’s Sundhedsstrategiske gruppe den 20. juni
* Fælles Forretningsudvalg den 25. juni

## Indstilling:

Det indstilles at Sundhedsdirektørernes Forretningsudvalg:

* Drøfter om de nævnte møder giver anledning til opfølgning i regi af Sundhedsdirektørernes Forretningsudvalg.

***Referat:***

*Sundhedsdirektørernes Forretningsudvalg fulgte op på afholdte møder. Det blev bemærket, at der stadig arbejdes på en national vejledning vedr. deling af aktiver og passiver vedr. sundhedsreformens opgaveflytning (jf. mødet i KL’s Sundhedsstrategiske Gruppe den 20. juni).*

# **Forberedelse af kommende møder**

Sundhedsdirektørernes Forretningsudvalg drøfter efter behov forberedelse af kommende møder:

* Ordinært møde i Fælles Forretningsudvalg den 22. august 2025: Dagsordenen forventes i overskriftsform at indeholde følgende:
	+ Tværsektoriel governance
	+ Forlængelse af dispositionsret over ledig kapacitet
	+ Proces for gennemgang af samarbejdsaftaler
	+ Midtvejsstatus for sundhedsaftalen – plan for udarbejdelse
	+ Fælles udbud
	+ Godkendelse af kommissorium for arbejdsgruppe vedr. korrespondancemeddelelser
	+ Godkendelse af kommissorium for arbejdet med psykiatrivinklen på aftale om indlæggelse og udskrivning
	+ Godkendelse af revideret samarbejdsaftale om palliation
	+ Godkendelse af revideret samarbejdsaftale om osteoporose

## Indstilling:

Det indstilles at Sundhedsdirektørernes Forretningsudvalg:

* Afgiver eventuelle bemærkninger til kommende møder

***Referat:***

*I relation til mødet i Fælles Forretningsudvalg den 22. august blev det aftalt, at eventuelle synspunkter vedr. dagsordenspunktet om gennemgang af samarbejdsaftaler kan sendes rundt mellem de kommunale deltagere inden mødet. Ift. dagsordenspunktet om tværsektoriel governance blev det bemærket, at arbejdsgruppen vedr. tværsektoriel governance har første møde den 14. august, hvorfor der ikke forventes at være meget nyt til drøftelse under dette punkt på Fælles Forretningsudvalg.*

*Der blev orienteret om, at Daniel Simonsen og Mikkel Grimmeshave deltager under Kontaktudvalgets behandling af vision for det tværsektorielle samarbejde den 15. august.*

# **Sundhedsreformen**

I forbindelse med sundhedsreformen lægges der op til behandling af følgende emner:

* Arbejdsdelingen mellem Sundhedsdirektørernes Forretningsudvalg og de kommunale direktørfora i sundhedsrådene
* Proces for udvikling af ny fælleskommunal governancestruktur
* Orientering om workshops vedrørende opgaver, hvor ansvaret flyttes i forbindelse med sundhedsreformen
* Orientering om Daniel Simonsens deltagelse på møder i de kommunale direktørfora i de to sundhedsråd

Såfremt der er behov for drøftelse af øvrige emner relateret til sundhedsreformen, er der ligeledes mulighed for at tage dette op under punktet.

Arbejdsdeling mellem Sundhedsdirektørernes Forretningsudvalg og de to sundhedsråds kommunale direktørfora

I både Sundhedsråd Limfjorden og Sundhedsråd Vendsyssel er der oprettet kommunale direktørfora, og månedlige mødedatoer i begge fora for den resterende del af 2025 er stort set på plads. Med etableringen af de to direktørfora er der behov for en drøftelse i forretningsudvalget af arbejdsdelingen mellem Sundhedsdirektørernes Forretningsudvalg og de to direktørfora i sundhedsrådene, samt koordineringen mellem disse fora.

Som eksempler kan nævnes, at der for nuværende lægges op til at følgende emner behandles i de to sundhedsråds direktørfora, men emnerne kunne ligeledes have været behandlet i Sundhedsdirektørernes Forretningsudvalg:

* Gensidig orientering om kommunalt syn på eventuel leverandørrolle som forberedelse af dialog med Region Nordjylland
* Afgivelse af indledende ønsker til påklædning af politikere i forberedende sundhedsråd (input bruges i den kommende dialog med regionen om opgaven).

Arbejdsdelingen og koordineringen mellem de forskellige kommunale direktørfora har både et kortsigtet formål ift. resten af 2025, men det peger ligeledes frem mod overvejelserne om den fælleskommunale struktur fra den 1. januar 2026 (jævnfør nedenstående).

Proces for udvikling af ny fælleskommunal governancestruktur

En tværsektoriel arbejdsgruppe er nedsat med henblik på at udvikle et oplæg til ny tværsektoriel governancestruktur gældende fra den 1. januar 2026. Tidsplanen for arbejdet og sammensætningen af arbejdsgruppen blev godkendt på Fælles Forretningsudvalg den 25. juni 2025. Arbejdsgruppen har første møde den 14. august 2025.

Sideløbende med udviklingen af den tværsektorielle governancestruktur er der behov for at afklare, hvordan den fælleskommunale organisering skal se ud fra den 1. januar 2026. På sidste møde i Sundhedsdirektørernes Forretningsudvalg den 17. juni besluttede forretningsudvalget følgende: ”*Den fremadrettede fælleskommunale governancestruktur og den kommunale koordinering mellem sundhedsrådene blev drøftet. Der var enighed om at den kommunale governance skal sikre koordinering på tværs af sundhedsrådene. Der skal i den forbindelse være opmærksomhed på etableringen af det kommunale Sundhedskoordinationsforum, og herunder samspillet på sekretariatsniveau med KL-konsulenten tilknyttet dette forum.”*

Det foreslås, at de kommunale medlemmer af arbejdsgruppen om tværsektoriel governancestruktur, Lone Iversen og Mikkel Grimmeshave, inviteres med på mødet i Sundhedsdirektørernes Forretningsudvalg den 17. september 2025. Formålet er at drøfte ny fælleskommunal governancestruktur set i sammenhæng med den tværsektorielle governancestruktur. Det foreslås ligeledes, at KKR-sekretariatet på samme møde præsenterer foreløbige overvejelser om samspillet mellem det kommende Sundhedskoordinationsforum (og tilhørende sekretariatsfunktion) og den øvrige organisering. Behandlingen den 17. september skal pege frem mod en behandling af ny fælleskommunal governancestruktur i den samlede kommunale direktørkreds den 29. september på det kommunale SSF-formøde.

Som baggrundsinformation er som bilag vedlagt det udkast til fælleskommunal og tværsektoriel governance, som blev drøftet på det kommunale formøde til Strategisk Sundhedsforum den 23. maj.

Orientering om workshops vedr. opgaver, hvor ansvaret flyttes i forbindelse med sundhedsreformen

Der er planlagt to tværsektorielle workshops vedr. opgaveområderne, hvor ansvaret for opgaverne flyttes i forbindelse med sundhedsreformen. Den 1. september 2025 afholdes workshop om akutsygepleje og midlertidige pladser, hvor en tværsektoriel planlægningsgruppe med kommunal deltagelse af Susanne Damgaard (Hjørring Kommune) og Helen Kæstel (Aalborg Kommune) er i gang med planlægningen. Den 9. oktober 2025 afholdes workshop om patientrettet forebyggelse og rehabilitering på specialiseret niveau. En tværsektoriel planlægningsgruppe er ligeledes nedsat her med kommunal deltagelse af Kit Borup (Mariagerfjord Kommune) og Lene Bajer (Hjørring Kommune).

Orientering om deltagelse fra Daniel Simonsen på møder i kommunale direktørfora i sundhedsråd

Med henblik på en dialog med Region Nordjylland om det videre arbejde med sundhedsreformen er kontorchef Daniel Simonsen fra Region Nordjylland inviteret til at deltage på møder i september i de to kommunale direktørfora i sundhedsrådene. I Sundhedsråd Limfjorden sker deltagelsen på møde den 11. september 2025, mens den relevante mødedato for september er under planlægning i Sundhedsråd Vendsyssel. De præcise emner for dialogen med Daniel Simonsen afklares op til de to mødedatoer.

## Indstilling:

Det indstilles at Sundhedsdirektørernes Forretningsudvalg:

* Drøfter arbejdsdeling og koordinering mellem Sundhedsdirektørernes Forretningsudvalg og de kommunale direktørfora i de to sundhedsråd
* Godkender at ny fælleskommunal governancestruktur behandles på møde i Sundhedsdirektørernes Forretningsudvalg den 17. september. De kommunale medlemmer af arbejdsgruppen om ny tværsektoriel governancestruktur inviteres til mødet.
* Tager orienteringen om workshops vedr. opgaveområder, hvor ansvaret flyttes i forbindelse med sundhedsreformen, til efterretning
* Tager orienteringen om Daniel Simonsens deltagelse på møder i de to sundhedsråds kommunale direktørfora til efterretning

## Bilag:

* Oplæg om ny governancestruktur fra det kommunale formøde til Strategisk Sundhedsforum den 23. maj

***Referat:***

*Sundhedsdirektørernes Forretningsudvalg drøftede arbejdsdelingen mellem de kommunale direktørfora samt den kommende fælleskommunale organisering fra 1. januar 2026. Den kommende fælleskommunale organisering skal ses i lyset af den tværsektorielle organisering. Der var enighed om, at den nuværende fælleskommunale struktur fastholdes, indtil den nye tværsektorielle organisering og tilhørende opgaver er kendt (det kan således vise sig relevant at fortsætte ind i 2026 med den nuværende fælleskommunale organisering). Det blev derudover aftalt, at Sundhedsdirektørernes Forretningsudvalg får en orientering om det kommende Sundhedskoordinationsforum og tilhørende sekretariatsfunktion på næstkommende møde i Forretningsudvalget.*

*Sundhedsdirektørernes Forretningsudvalg tog orienteringen om afholdelsen af workshops den 1. september og 9. oktober til efterretning.*

*Sundhedsdirektørernes Forretningsudvalg tog orienteringen om Daniel Simonsens deltagelse på et møde i de kommunale direktørfora i de to sundhedsråd til efterretning.*

# **Nyt fra KKR-Nordjylland**

KKR-sekretariatet orienterer mundtligt på mødet om eventuelle relevante sager. Siden seneste møde er Bibi Pedersen blevet ansat som ny KL-konsulent til bl.a. at varetage sekretariatsfunktionen for det kommende Sundhedskoordinationsforum i Nordjylland. Haukur Thorsteinsson og Bibi Pedersen deltager begge på mødet.

## Indstilling:

Det indstilles at Sundhedsdirektørernes Forretningsudvalg:

* Tager orienteringen til efterretning.

***Referat:***

*Den nye konsulent for det kommende Sundhedskoordinationsforum, Bibi Bording Pedersen, deltog på mødet. Som nævnt ovenfor under punkt 3 vil samarbejdet med det kommende Sundhedskoordinationsforum og sekretariatet blive behandlet på næstkommende møde i Sundhedsdirektørernes Forretningsudvalg. Sundhedsdirektørernes Forretningsudvalg havde derudover et ønske om, at de kommende Sundhedskoordinationsfora tages op på næstkommende møde i KL’s Sundhedsstrategiske Gruppe; dette bringes videre til KL.*

*Forretningsudvalget blev derudover orienteret om, at næste KKR-møde vil indeholde et punkt om status på sundhedsreformen, ligesom opmand Per Okkels har spurgt til muligheden for at deltage på et kommende møde i KKR Nordjylland (når der er nærmere information om dette, vil det blive udsendt).*

# **Eventuelt**

***Referat:***

*Fredag den 8. august blev et notat om økonomi i opgaveflytningen, baseret på data fra KL-spørgeskemaet i januar, rundsendt til sundhedsdirektørkredsen. Der var enighed om, at det er godt at notatet er rundsendt til hele direktørkredsen, og notatet kan sættes på til drøftelse i de to kommunale direktørfora i sundsrådene.*

# **Næste møde**

# Næste møde i Sundhedsdirektørernes Forretningsudvalg afholdes den 17. september kl. 11.30-13.00 via Teams.